Xabi Alonso a ales! Care va fi următoarea sa echipă
Xabi Alonso (42 de ani) are un sezon "de vis" ca antrenor al lui Bayer Leverkusen, singura echipă neînvinsă din campionatele de top ale Europei.
Tehnicinul, care este aproape de a câștiga titlul cu Bayer Leverkusen și de a întrerupe "supremația" lui Bayern Munchen, este dorit de mai multe echipe importante din Europa, printre care și Liverpool, echipă la care a și evoluat în cariera sa de fotbalist.
Chiar dacă Liverpool părea să aibă un avantaj în fața celorlalte echipe, din cauza faptului că Xabi Alonso a evoluat pe Anfield, se pare că ibericul are altă opțiune.
Xabi Alonso vrea să antreneze la Bayern Munchen!
Sky Sports scrie că Alonso ar vrea să fie antrenorul lui Bayern Munchen din sezonul următor, o altă echipă care va rămâne fără tehnician după ce clubul a anunțat că Thomas Tuchel va pleca de la echipă la finele sezonului.
Și Liverpool se numără printre echipele aflate în căutarea unui antrenor, după ce Jurgen Klopp a anunțat că va pleca de pe Anfield la finalul acestui sezon.
???? Bayer Leverkusen manager Xabi Alonso will join Bayern Munich rather than Liverpool if he moves anywhere this summer.
(Source: Sky Sports) pic.twitter.com/Wls9abGGY8
— Transfer News Live (@DeadlineDayLive) March 23, 2024
Rămâne de văzut și în ce condiții se va despărți Xabi Alonso de Bayer Leverkusen, având în vedere că cele două părți au un contract valabil până în vara anului 2026.
Germanul a preluat Bayer Leverkusen în octombrie 2022, iar de atunci a bifat 75 de meciuri pe banca tehnică a echipei. În acest sezon de Bundesliga este neînvins, iar în UEFA Europa League s-a calificat deja în optimi.
Bavarezii au confirmat interesul pentru Xabi Alonso
Uli Hoeness, președintele de onoare al campioanei din Bundesliga, a declarat că 'se lucrează' pentru negocierile cu Xabi Alonso.
"Cluburi precum Liverpool, Real Madrid, Bayer Leverkusen și Bayern Munchen lucrează. A dovedit că poate fi antrenor pentru o echipă puternică", a declarat oficialul, potrivit publicației ran.de.
Urmăriți SPORT.RO și pe Google News